Diari Oficial de la Generalitat Valenciana


Sumari del DOGV 8325, del 26-06-2018 (2018/5958)

Licitació número 15C17009. Concessió demanial de domini públic portuari per a l'ocupació i explotació de la caseta número u en el port de Benidorm.
---------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5958


Data del document
:   24-05-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * contracte administratiu

Licitació número 15C17009. Concessió demanial de domini públic portuari per a l'ocupació i explotació de la caseta número u en el port de Benidorm. [2018/5958]  
1. Entitat adjudicadora  
a) Organisme: Conselleria d'Habitatge, Obres Públiques i Vertebració del Territori.  
b) Dependència que tramita l'expedient: Servei d'Administració de Ports i Aeroports.  
c) Obtenció de documents i informació:  
http://www.habitatge.gva.es/ca/web/puertos/concesion.  
Servei d'Administració de Ports i Aeroports. Ciutat administrativa 9 d'Octubre, torre 1, carrer de la Democràcia, número 77, planta 10.  
  
d) Número d'expedient: 15C17009.  
  
2. Objecte de la concessió  
a) Descripció de l'objecte: concessió demanial per a l'ocupació i explotació de la caseta número u del port de Benidorm, i també l'ús preferent d'un tram del moll d'atracada comercial de 55 metres de longitud per a embarcacions destinades al transport marítim de passatgers amb bitllet d'embarcació amb patró.  
b) Lloc: port de Benidorm.  
c) Termini de concessió: set anys, prorrogable a la tàcita per anys successius fins a un màxim de 10 anys, inclòs el període inicial.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Criteris d'adjudicació: els que s'indiquen en la clàusula 5, «Criteris d'adjudicació», del plec de bases.  
  
4. Pressupost base de licitació  
Els licitadors oferiran una taxa anual concessional que millore el tipus de partida. El tipus de partida és de 20.000 euros/any. Aquesta quantitat no inclou l'IVA, que es calcularà al tipus vigent en el moment de la meritació.  
La meritació de la taxa es produirà a partir de l'endemà del lliurament de la superfície en concessió.  
  
5. Garanties  
Provisional: s'estableix per import de vint mil euros (20.000 ?).  
Definitiva d'execució d'obres: s'estableix en el 5 % del pressupost global de licitació corresponent a les obres i instal·lacions recollides en la memòria valorada presentada en la licitació.  
Definitiva d'explotació: per import de la taxa anual total oferida pel concessionari, IVA inclòs.  
  
6. Requisits específics del concessionari  
Solvència econòmica i financera: s'acreditaran de conformitat amb el que es preveu en la clàusula 9 del plec de bases de la concessió demanial.  
  
7. Presentació de les ofertes o de les sol·licituds de participació  
a) Termini de presentació: les proposicions per a participar en el procediment obert es presentaran en el termini d'un mes comptat a partir del següent al de la inserció de l'anunci corresponent en el Diari Oficial de la Generalitat Valenciana.  
b) Lloc de presentació: Registre General de la Conselleria d'Habitatge, Obres Públiques i Vertebració del Territori, ciutat administrativa 9 d'Octubre, torre 1, carrer de la Democràcia, 77, 46488 València, de 09.00 a 15.00 h de dilluns a dijous i de 09.00 a 14.30 h divendres; en dies hàbils de dilluns a divendres. Així mateix, es podrà presentar per correu sempre que en aquest cas es complisca amb el que es disposa en la clàusula 11 del plec de bases de la concessió demanial.  
  
  
8. Obertura de les ofertes  
a) Adreça: ciutat administrativa 9 d'Octubre, torre 1, carrer de la Democràcia, 77.  
b) Localitat: València (46210).  
  
9. Despeses d'anuncis  
Les despeses originades pels anuncis de la informació pública i de la resolució d'atorgament de la concessió aniran a compte del concessionari.  
Les despeses que s'originen pel replanteig, la inspecció i el reconeixement de les obres, aniran a compte del concessionari.  
  
València, 24 de maig de 2018.- La consellera d'Habitatge, Obres Públiques i Vertebració del Territori, p. d. (D 4/2018, 26.03.2018), el director general d'Obres Públiques, Transport i Mobilitat: Carlos Domingo Soler.